Lørdag d. 17. november er der kaldt til tidlig samling kl. 9.00 til morgenmad og generalforsamling i Holbæk. Kl. 10.30 går årets sidste løb i gang. Der køres modsat rundt på stor bane og der køres med vægtudligning udregnet efter årets første indvejning. Efter løbet vil der være den sidste samling hvor trofæer og medaljer uddeles til årets vindere i alle kategorier.
Årets næst sidste løb i 2018. Holbæks bane 2 skal der denne gang køres på. Mesterskabet i mange titler kan sikres i dette løb. På nuværende tidspunkt er det sikkert at Claus Rhymer tager titlen i middle championship. I drivers CS skal Lars Ulstrup sikre sig en sejr hvis han fortsat skal holde liv i mesterskabs drømmen. I team mesterskabet kan RedBull med et godt resultat tage titlen. Der er samling lørdag d. 27. oktober kl. 10.30 med løbsstart kl. 11.00.
Holbæks sidste 2 timers Lemans i år blev afholdt fra en tør himmel og tør asfalt. Men vandet havde til gengæld fundet vej til benzintanken da 6 karts måtte skiftes ud på grund af hakkende motorer. Om det lige skyldtes benzin vides ikke, men det var ihvertfald et forstyrrende element for nogle teams. Team Redbull bidt af benzin var så heldige at køre i 4 forskellige gokarts og om de stadig er bidt af fortyndet benzin er det helt store spørgsmål. Team Warrior vandt løbet med over 1 omgang ned til team Nameless. Luke Rhymer kørte dagens hurtigste omgang. Podiet var endnu engang med fyldt med GK98 kørere.
Tørvejr men med våd asfalt fra morgenstunden betød at der skulle køres alternative linier inden banen tørrede nogenlunde op før slut. Giang Nguyen startende fra 9' position kørte sig op igennem feltet og tog den førende Lars Ulstrup i sidste sving på sidste omgang så de kun adskilles af 16/100 sek. over stregen. Efter Lars sluttede Luke Rhymer som 3'er og Luke kørte dagens hurtigste omgang. Alle best laps på alle kørere blev sat på sidste omgang.
Lørdag 8. september er der samling kl. 9.30 til årets 10' løb i Holbæk. Grandprix på stor bane hvor Peter Sonne har pole med Kim Mortensen som lukker forreste række af på gridden. Den førende i mesterskabet starter helt nede som nr. 10 og skal dermed score gode point i Cuppen hvis han fortsat vil ligge nr. 1 i suveræn føring efter løbet.
Skyerne hang tæt ved Vandel og det betød også en lille byge inden vi skulle igang med dagens første race. Men banen var helt tør og der kunne køres idealliner hele vejen rundt på banen. Der var indsat dødvægte til de lette kører og derfor var det et helt lige felt der susede rundt og nød oplevelsen af Danmarks fedeste gokart bane. Luke Rhymer tog sejren foran Claus Rhymer og Kim Mortensen. Luke kørte også løbets hurtigste tid.
Til andet løb et par timer senere var himlen åbnet og der var en våd bane der skulle køres på. Regnen holdt hurtigt op og banen blev 1-2 sek. hurtigere pr. omgang og allerede 10 omgange inde i løbet kørte alle på tør asfalt. De 10 omgange var altafgørende om man gik fra hero til zero, og Lars Ulstrup og Giang Nguyen gik til zero i nascar svinget næsten på samme omgang hvor alle var inde og køre i tørvejrs sporet første gang. Ronni Wellbæk var stukket af i front, men blev indhentet af Luke Rhymer og Claus Rhymer og de kørte forbi i nævnte rækkefølge så Luke kunne tage dagens 2' sejr. Henrik Mathiasen kørte løbets hurtigste tid.
Sommerpausen står for fald og GK98 starter efterårs sæsonen med dobbelt arrangement i Vandel lørdag d. 18. august. Der er mødetid kl. 10.45, dette er et krav fra gokartcenterets side at man møder 45 min. før løbet. Det første løb starter kl. 11.30 og det andet løb starter kl. 14.30, begge løb har en varighed af 30 min.
I mellem de 2 løb kan man vælge at køre en lille tur på ca. 10 min. til den nærmeste og byens bedste grill som ligger i krydset ved brugsen hvis man ønsker at fylde de udtømte depoter op.
Så kan I alle reservere datoerne for næste år løbskalender. Der er kun 9 datoer men stadig indeholdende 13 løb. Det betyder der i denne udgave vil være 4 dobbelte arrangementer, og de 3 af gangene kræver en bro overgang. Der er i udgaven ikke fundet plads til Classic eller Kaotic Lemans og vil derfor kun bestå af grandprix og to stk. Lemans i Holbæk. Der har været forespørgsel om Ralf Schumacher banen i Tyskland men da der ikke var fuld opbakning er der ikke arbejdet videre med den. Brøndby vender tilbage med et forsøg på fair kørsel hvor sæsonen starter med 15 min. kvalifikation efterfulgt af 30 min. løb.
Ny ejer på Svebølle gokartbane har frisket op med farver, blomster og is... men har mistet grebet op selve substansen... gokart. GK98 har engang tidligere droppet Svebølle, det var dengang Kaj måtte sætte gokarterne sammen med gaffatape, den tid er absolut ikke gældende nu. Tre officals sørgede for at køre gokarts ud til os som absolut ikke var i orden... hvordan kan det lade sig gøre... uvidenhed eller ligegyldighed, det er for sagen faktisk uvedkommende. Men at man kan sende en gokart ud der mangler et leje i forhjulet, og en gokart der kører 2 sek. langsommere pr. omgang, og så også en gokart der bliver sendt ud med nedslidt dæk så det springer i luften efter 45 min. kørsel... det er ikke en standard der gør sig gældende i en klub hvor det er alt afgørende for at få noget materiel der er så meget som muligt fair for alle. Her ved nye ejer var der blevet gjort opmærksom på vigtigheden af materiellet når vi kom, og de er så ligeglade med det, så må vi sige at Svebølle gokartbane ikke egner sig til et sted at køre for at få et fair race.
Team Redbull, og team Bidt af benzin scorede lige mange point men grundet Giang satte dagens hurtigste omgangstid, så render Redbull med de fleste point. Team AR sluttede sidst i begge heat, og i begge heat med en gokart der ikke kunne formå at køre til mål.... spild af tid og penge.
Selvom sommeren har varet længe nu, så er det først nu for alvor ferien står for døren. Derfor lukker GK98 ned med forårs sæsonens sidste løb i Svebølle lørdag d. 23. juni med samling kl. 11:30. Løbet er Classic Lemans og der køres med 2 mands hold bedre kendt for de teams vi har i klubben.
Løbet strækker sig over 2 x 30 min, og hvert team skal minimum have et køreskift i hvert heat. Gridden er udregnet efter sidste løbs omgangstider til teamet. Der trækkes lod om gokarter til første heat, og til andet heat vendes bøtten rundt, så vinderen skal ned og starte bagerst i den gokart der kom ind sidst i første heat osv... Der startes med stående start på gridden.
Vi har i GK98 for lang tid siden kåret Vandel gokartbane til landets bedste, men efter et besøg på Lockarps så må vi absolut kåre dem til det svenske svar på Vandel. Hvilken bane er så bedst, det er ikke lige til at vurdere, men det er helt sikkert at efter Lockarps med deres nye layout, har fået en bane som vil i fremtiden udgøre en af yndlingsbanerne. Der var dog et enkelt udfald med en langsom kart, men ellers var der fra starten lagt op til et spændende race i høj sommervarme så der var nogle stykker som valgte at køre i shorts og korte ærmer og andre tog køredragten på og kamp svedte. De 2 løb lignede hinanden, Giang Nguyen sejrede i begge løb og kørte dagens hurtigste omgange i begge løb. Nr. 2 i begge løb blev Lars Ulstrup. Og så kunne Ronni Wellbæk og Claus Rhymer deles om henholdsvis 3' og 4' pladsen i hvert løb. Luke Rhymer sluttede 5'er i begge løb og derefter var der spredte placeringer til resten af feltet. Det eneste minus ved Lockarps er at der er en dyr bro imellem os, men ellers vil den være på kalenderen de kommende sæsoner og måske endda flere gange i en enkelt sæson. Helt igennem en fantastik dag i det svenske og selvom nogen var bange for hudafskabninger i sving 2 så gik alt godt og stemningen i klubben er igen på et meget højt niveau hvilket er meget glædeligt.